Talentløs
DVD-anmeldelse 

GENRE: EVENTYR USA. 
15 år. 
Regi: Jimmy Hayward. 
Med: 
Josh Brolin, John Malkovich, Megan Fox. 

Spilletiden - bare 78 minutter, uhørt lite i vår tid - sier sitt om hvor praktisk talt innholdsløs denne elendige DC Comics-adapsjonen er. 
Den generelle talentløsheten i samtlige ledd kommer likevel som et lite sjokk. 
Klippingen er urytmisk og slitsom, musikklydsporet idiotisk, selv dubbingen er til tider helt på jordet. 
Malkovich sover seg gjennom filmen. 
Brolin lider. 
Megan Fox møtte opp, og mente tydeligvis at det fikk være nok. 
MORTEN STÅLE NILSEN 
